stanford-oval/wikipedia huggingface dataset:
สโมสรฟุตบอลไบเอิร์นมิวนิกในฤดูกาล 2015–16
ข้อมูลผู้เล่น > รายชื่อผู้เล่น, การลงสนาม, และการทำประตู

ณ วันที่ 21 พฤษภาคม ค.ศ. 2016
| เลข | ตำ แหน่ง | ชาติ | นักเตะ | ทั้งหมด> ลงเล่น | ทั้งหมด> ประตู | บุนเดิสลีกา> ลงเล่น | บุนเดิสลีกา> ประตู | เดเอ็ฟเบ-โพคาล> ลงเล่น | เดเอ็ฟเบ-โพคาล> ประตู | ซูเปอร์คัพ> ลงเล่น | ซูเปอร์คัพ> ประตู | แชมเปียนส์ลีก> ลงเล่น | แชมเปียนส์ลีก> ประตู |
| --- | --- | --- | --- | --- | --- | --- | --- | --- | --- | --- | --- | --- | --- |
| 1 | GK |  | มานูเอล นอยเออร์ | 51 | 0 | 34 | 0 | 5 | 0 | 1 | 0 | 11 | 0 |
| 22 | GK |  | ทอม ชทาร์เคอ | 0 | 0 | 0 | 0 | 0 | 0 | 0 | 0 | 0 | 0 |
| 26 | GK |  | ชเวน อุลไรช์ | 3 | 0 | 1 | 0 | 1 | 0 | 0 | 0 | 1 | 0 |
| 33 | GK |  | อิวาน ลูชิช | 0 | 0 | 0 | 0 | 0 | 0 | 0 | 0 | 0 | 0 |
| 4 | DF |  | แซร์ดาร์ ทัสกี | 3 | 0 | 3 | 0 | 0 | 0 | 0 | 0 | 0 | 0 |
| 5 | DF |  | เมดี เบนาตียา | 21 | 1 | 14 | 1 | 1 | 0 | 1 | 0 | 5 | 0 |
| 8 | DF |  | คาบี มาร์ตีเนซ | 27 | 1 | 16 | 1 | 3 | 0 | 0 | 0 | 8 | 0 |
| 13 | DF |  | ราฟีญา | 34 | 0 | 25 | 0 | 4 | 0 | 1 | 0 | 4 | 0 |
| 17 | DF |  | เชโรม โบอาเทง | 31 | 0 | 19 | 0 | 4 | 0 | 1 | 0 | 7 | 0 |
| 18 | DF |  | ควน เบร์นัต | 27 | 0 | 16 | 0 | 3 | 0 | 0 | 0 | 8 | 0 |
| 27 | DF |  | ดาวิด อาลาบา | 46 | 2 | 30 | 1 | 5 | 0 | 1 | 0 | 10 | 1 |
| 28 | DF |  | ฮอลเกอร์ บัดชตูเบอร์ | 9 | 0 | 7 | 0 | 1 | 0 | 0 | 0 | 1 | 0 |
| 39 | DF |  | ฟิลิปป์ ชไทน์ฮาร์ท | 0 | 0 | 0 | 0 | 0 | 0 | 0 | 0 | 0 | 0 |
| 6 | MF |  | เตียโก | 42 | 4 | 27 | 2 | 5 | 1 | 1 | 0 | 9 | 1 |
| 7 | MF |  | ฟร็องก์ รีเบรี | 21 | 2 | 13 | 2 | 2 | 0 | 0 | 0 | 6 | 0 |
| 10 | MF |  | อาร์เยิน โรบเบิน | 22 | 7 | 15 | 4 | 3 | 0 | 1 | 1 | 3 | 2 |
| 11 | MF |  | โดกลัส กอสตา | 42 | 8 | 27 | 5 | 3 | 1 | 1 | 0 | 11 | 2 |
| 14 | MF |  | ชาบี อาลอนโซ | 39 | 2 | 26 | 0 | 4 | 1 | 1 | 0 | 8 | 1 |
| 19 | MF |  | มารีโอ เกิทเซอ | 21 | 6 | 14 | 3 | 2 | 1 | 1 | 0 | 4 | 2 |
| 20 | MF |  | เซบัสเตียน โรเดอ | 17 | 1 | 15 | 1 | 1 | 0 | 0 | 0 | 1 | 0 |
| 21 | MF |  | ฟิลิปป์ ลาห์ม | 45 | 1 | 26 | 1 | 6 | 0 | 1 | 0 | 12 | 0 |
| 23 | MF |  | อาร์ตูโร บีดัล | 48 | 7 | 30 | 4 | 6 | 1 | 1 | 0 | 11 | 2 |
| 25 | MF |  | โทมัส มึลเลอร์ | 49 | 32 | 31 | 20 | 5 | 4 | 1 | 0 | 12 | 8 |
| 29 | MF |  | กีงส์แล กอมาน | 35 | 6 | 23 | 4 | 4 | 0 | 0 | 0 | 8 | 2 |
| 32 | MF |  | โยชัว คิมมิช | 35 | 0 | 23 | 0 | 4 | 0 | 0 | 0 | 8 | 0 |
| 37 | MF |  | จูเลียน กรีน | 1 | 0 | 0 | 0 | 0 | 0 | 0 | 0 | 1 | 0 |
| 40 | MF |  | ฟาเบียน เบนโก | 0 | 0 | 0 | 0 | 0 | 0 | 0 | 0 | 0 | 0 |
| 9 | FW |  | รอแบร์ต แลวันดอฟสกี | 51 | 42 | 32 | 30 | 6 | 3 | 1 | 0 | 12 | 9 |
| 41 | FW |  | มีลอช พานทอวิช | 1 | 0 | 1 | 0 | 0 | 0 | 0 | 0 | 0 | 0 |
ผู้เล่นที่ไม่ได้อยู่กับทีมหลังจากเริ่มต้นฤดูกาล.
| 4 | DF |  | ดังชี | 2 | 0 | 1 | 0 | 1 | 0 | 0 | 0 | 0 | 0 |
| 15 | DF |  | ยัน เคิร์ชฮอฟฟ์ | 1 | 0 | 0 | 0 | 1 | 0 | 0 | 0 | 0 | 0 |
| 16 | MF |  | จันลูกา เกาดีโน | 0 | 0 | 0 | 0 | 0 | 0 | 0 | 0 | 0 | 0 |
| 24 | FW |  | ไซนัน เคิร์ต | 0 | 0 | 0 | 0 | 0 | 0 | 0 | 0 | 0 | 0 |
| 34 | MF |  | ปีแยร์-เอมีล เฮยบีแยร์ | 1 | 0 | 0 | 0 | 1 | 0 | 0 | 0 | 0 | 0 |
ดี.พี. หน่วยล่าทหารหนีทัพ

| ดี> พี. หน่วยล่าทหารหนีทัพ |
| --- | --- |

Korean: 디피
 
แนว:   ดรามา  ทหาร 
เค้าโครงจาก: ดี.พี ด็อกส์เดย์ โดย คิม โบ-ดง
บทละครโทรทัศน์:   คิม โบ-ดง  ฮัน จุน-ฮี 
กำกับโดย: ฮัน จุน-ฮี
แสดงนำ:   ช็อง แฮ-อิน  คู กโย-ฮวัน  คิม ซ็อง-กยุน  ซน ซ็อก-กู 
ผู้ประพันธ์เพลง: ไพรแมรี
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 6
การผลิต
ผู้จัดละคร:   บย็อน ซึง-มิน  ฮัน จุน-ฮี 
ควบคุมงานสร้าง: คิม ดง-มิน
กำกับภาพ: ยู จี-ซุน
ลำดับภาพ: พัก มิน-ซุน
ความยาวตอน: 45–55 นาที
บริษัทผู้ผลิต:   ไคลแมกซ์สตูดิโอ  ช็อตเค้ก 
ออกอากาศ
สถานีโทรทัศน์: เน็ตฟลิกซ์
ออกอากาศ: 27 สิงหาคม ค.ศ. 2021 (2021-08-27)
ดี.พี. หน่วยล่าทหารหนีทัพ (อังกฤษ: D.P.; ย่อมาจาก Deserter Pursuit) เป็นละครชุดทางโทรทัศน์สตรีมมิ่งของเกาหลีใต้ที่กำกับโดย ฮัน จุน-ฮี จากบทภาพยนตร์โดย คิม โบ-ทง และ ฮัน โดยอิงจากเว็บตูนเรื่องเลซินเรื่อง ดี.พี ด็อกส์เดย์ โดยคิม ซีรีส์นำแสดงโดย ช็อง แฮ-อิน, คู กโย-ฮวัน, คิม ซ็อง-กยุน และ ซน ซ็อก-กู ฉายรอบปฐมทัศน์ในหกตอนบนเน็ตฟลิกซ์ เมื่อวันที่ 27 สิงหาคม พ.ศ. 2564
เมื่อวันที่ 14 ธันวาคม พ.ศ. 2564 การถ่ายทำฤดูกาลที่สองได้รับการยืนยันแล้ว
นักแสดง > แสดงนำ

ช็อง แฮ-อิน รับบทเป็น พลทหาร อัน จุน-โฮ
คู กโย-ฮวัน รับบทเป็น สิบตรี ฮัน โฮ-ย็อล
คิม ซ็อง-กยุน รับบทเป็น พันเอก พัก บอม-กู
ซน ซ็อก-กู รับบทเป็น ร้อยเอก อิม จี-ซุบ
จี จิน-ฮี รับบทเป็น กู จา-อุน
คิม จี-ฮย็อน เป็น ผู้พัน ซอ-อึน
แหล่งข้อมูลอื่น

ดี.พี. หน่วยล่าทหารหนีทัพ ที่เน็ตฟลิกซ์
ดี.พี. หน่วยล่าทหารหนีทัพ ที่อินเทอร์เน็ตมูวีเดตาเบส
ดี.พี. หน่วยล่าทหารหนีทัพ ที่ฮันซีเนมา
สายลับสาวสืบซิ่ง

| สายลับสาวสืบซิ่ง |
| --- | --- |

ฮันกึล: 굿캐스팅
 
ประเภท: โลดโผน สุขนาฏกรรม
สร้างโดย: SBS Drama Headquarters
เขียนโดย: พัก จี-ฮา
กำกับโดย: ชเว ย็อง-ฮุน
แสดงนำ: ชเว คัง-ฮี ยู อิน-ย็อง คิม จี-ย็อง อี ซัง-ย็อบ อี จุน-ย็อง อี จง-ฮย็อก
จำนวนตอน: 16
ออกอากาศ
เครือข่าย: เอสบีเอสทีวี
ออกอากาศ: 27 เมษายน ค.ศ. 2020 (2020-04-27) – 16 มิถุนายน ค.ศ. 2020 (2020-06-16)
สายลับสาวสืบซิ่ง (เกาหลี: 굿캐스팅) เป็นซีรีส์โทรทัศน์เกาหลีใต้ปี 2020 นำแสดงโดยชเว คัง-ฮี, ยู อิน-ย็อง, คิม จี-ย็อง, อี ซัง-ย็อบ, อี จุน-ย็อง และอี จง-ฮย็อก ออกอากาศทางเอสบีเอสทีวี ตั้งแต่วันที่ 27 เมษายน ถึง 16 มิถุนายน 2020
เรื่องย่อ

สายลับในตำนานมอบความหมายใหม่ให้กับพลังของหญิงสาวในละครแอ็คชันสุขนาฏกรรมสุดระทึกเรื่องนี้ กลุ่มสายลับหญิงมากความสามารถ ซึ่งเป็นส่วนหนึ่งของหน่วยข่าวกรองแห่งชาติที่เป็นความลับสูงสุดของเกาหลีใต้ ได้รับมอบหมายให้ทำหน้าที่สายลับในคดีที่เกี่ยวข้องกับการทุจริตและความลับทางการค้าที่รั่วไหลในกลุ่มบริษัทที่ใหญ่ที่สุดของประเทศ หลังจากข้อผิดพลาดระหว่างภารกิจสำคัญจนต้องติดคุก แพ็ก ชาน-มี (ชเว คัง-ฮี) ก็ได้รับมอบหมายใหม่ให้ทำงานร่วมกับทีมรักษาความปลอดภัยทางไซเบอร์ ฮวัง มี-ซุน ทิ้งชีวิตสายลับและกลายเป็นแม่บ้านเต็มเวลา ในขณะเดียวกัน อิม เย-อึน คุณแม่เลี้ยงเดี่ยวผู้ชาญฉลาด ผู้ใฝ่ฝันที่จะได้รับการเลื่อนตำแหน่งให้เป็นสายลับที่ทำงานในภาคสนาม ชีวิตของพวกเขามาบรรจบกันเมื่อดน กวาน-ซู ผู้อำนวยการของเอ็นไอเอส คัดเลือกทั้ง 3 คนมาทำภารกิจ
กรณีตากใบ

| กรณีตากใบ |
| --- | --- |
เป็นส่วนหนึ่งของ ความไม่สงบในชายแดนภาคใต้ของประเทศไทย
แผนที่จังหวัดนราธิวาสจุดเกิดเหตุอำเภอตากใบ
thสถานที่ตั้งของ สถานีตำรวจภูธรตากใบ (1) และค่ายอิงคยุทธบริหาร (2)
สถานที่: สถานีตำรวจภูธรอำเภอตากใบ อำเภอตากใบ จังหวัดนราธิวาส ค่ายอิงคยุทธบริหาร อำเภอหนองจิก จังหวัดปัตตานี
วันที่: 25 ตุลาคม พ.ศ. 2547 (20 ปีก่อน) (2547-10-25)
ประเภท: การสังหารหมู่
ตาย: 85 คน
กรณีตากใบ เป็นเหตุการณ์ที่เกิดขึ้นเมื่อวันที่ 25 ตุลาคม พ.ศ. 2547 ที่อำเภอตากใบ จังหวัดนราธิวาส โดยเริ่มต้นจากการชุมนุมเพื่อเรียกร้องความเป็นธรรมให้กับชุดรักษาความปลอดภัยหมู่บ้าน (ชรบ.) จำนวน 6 คนซึ่งถูกจับกุมตัวในข้อหาว่ามีส่วนรู้เห็นกับเหตุการณ์ในเหตุปล้นปืนและก่อความไม่สงบในพื้นที่ภาคใต้
ประชาชนในวันนั้นทยอยเดินทางมาเป็นจำนวนมาก เพื่อชุมนุมร่วมเรียกร้องให้มีการปล่อยตัวบุคคลทั้ง 6 คน ณ สถานีตำรวจภูธรตากใบ จังหวัดนราธิวาส เจ้าหน้าที่ตำรวจและทหารได้มีการเจรจาขอให้เลิกการชุมนุม เนื่องจากเป็นช่วงเวลาถือศีลอดในศาสนาอิสลาม แต่การเจรจากลับไม่เป็นผล จึงเกิดการสลายการชุมนุมเกิดขึ้น ทำให้มีประชาชนถูกควบคุมตัวกว่า 1,300 คน เสียชีวิต 85 คน และบาดเจ็บเป็นจำนวนมาก
เหตุการณ์

เหตุการณ์ความรุนแรงในสามจังหวัดภาคใต้ชึ่ง ประชากรส่วนใหญ่เป็นชาวมุสลิม เริ่มขึ้นในเดือนมกราคม พ.ศ. 2547 เมื่อสมาชิกของกลุ่มมุสลิมติดอาวุธได้โจมตีที่ตั้งแห่งหนึ่งของกองทัพ รัฐบาลทักษิณ ชินวัตร ประกาศขยายการใช้กฎอัยการศึกจากเดิมที่มีประกาศอยู่แล้วในบางพื้นที่ของจังหวัดนราธิวาส ยะลา และปัตตานี
วันที่ 25 ตุลาคม พ.ศ. 2547 ชาวมุสลิมกลุ่มหนึ่งได้ชุมนุมที่หน้าสถานีตำรวจภูธรอำเภอตากใบ เนื่องจากไม่เห็นด้วยกับการคุมขังประชาชน 6 คนที่ถูกกล่าวหาว่ามอบอาวุธให้กับผู้ก่อความไม่สงบ เมื่อผู้ชุมนุมขว้างปาก้อนหินและพยายามจะบุกสถานีตำรวจ กองกำลังความมั่นคงได้ใช้แก๊สน้ำตาและยิงตอบโต้ มีผู้ชุมนุมเสียชีวิตอย่างน้อย 6 คน และถูกจับกุมประมาณ 1,300 คน ก่อนจะถูกเคลื่อนย้ายไปยังค่ายอิงคยุทธบริหาร อำเภอหนองจิก จังหวัดปัตตานี ที่ซึ่งคนจำนวนมากถูกทุบตี ในจำนวนคนที่ถูกจับกุมมีคนอย่างน้อยอีก 79 คนเสียชีวิต การชันสูตรพบว่าเกิดจากการหายใจไม่ออก หมดสติกระทันหันจากความร้อน และการชัก ซึ่งน่าจะเกิดจากสภาพที่แอดอัดเกินไประหว่างการเดินทางและอยู่ในรถบรรทุกทหารกว่า 6 ชั่วโมงและจากการถูกปฏิบัติอย่างไม่เหมาะสม เสียชีวิตรวม 85 คน คนที่เหลือส่วนใหญ่หลังถูกสอบสวนแล้วก็ถูกปล่อยโดยไม่มีการแจ้งข้อกล่าวหา แต่มี 58 คนที่ถูกแจ้งข้อกล่าวหาว่ารวมตัวชุมนุมโดยผิดกฎหมาย
ผลที่ตามมา

เหตุการณ์ดังกล่าวจุดประกายให้เกิดการประท้วงอย่างแพร่หลายทั่วประเทศ วีซีดีซึ่งจัดทำโดยกลุ่มมุสลิม ได้แสดงให้เห็นถึงภาพเหตุการณ์เช่นเดียวกับเสียง วีซีดีเหล่านี้ได้ถูกส่งเวียนไปตามกลุ่มมุสลิมในประเทศไทย รัฐบาลทักษิณ ชินวัตร อ้างว่าเป็นการผิดกฎหมายในการครอบครองวีซีดีดังกล่าวและกล่าวว่ารัฐบาลสามารถฟ้องร้องผู้ที่มีไว้ในครอบครองได้ โดยวีซีดีดังกล่าวมีเนื้อหาโฆษณาชวนเชื่อและมุ่งโจมตีรัฐบาลทักษิณ
ไม่นานหลังจากเหตุการณ์ ปฏิกิริยาแรกของนายกรัฐมนตรีทักษิณ ชินวัตร ออกมากล่าวว่าชายเหล่านี้เสียชีวิต "เพราะพวกเขายังอ่อนแอจากการอดอาหารระหว่างเดือนรอมฎอน"
กระทั่งวันที่ 1 มกราคม พ.ศ. 2549 ไม่มีสมาชิกกองกำลังความมั่นคงที่มีส่วนรับผิดชอบถูกนำเข้าสู่กระบวนการยุติธรรม ต่อมานายกรัฐมนตรี พล.อ.สุรยุทธ์ จุลานนท์ กล่าวแสดงความขอโทษอย่างเป็นทางการต่อเหตุการณ์ดังกล่าว
ภาคประชาสังคมได้มีความพยายามเรียกร้องสันติภาพ รวมทั้งต่อต้านการใช้ความรุนแรง
ผลที่ตามมา > คณะกรรมการอิสระสอบข้อเท็จจริง

รัฐบาลได้ตั้งคณะกรรมการอิสระสอบข้อเท็จจริงกรณีมีผู้เสียชีวิตในเหตุการณ์อำเภอตากใบ จังหวัดนราธิวาส จำนวน 11 คนเพื่อสืบสวนหาความจริง ประกอบไปด้วย
พิเชต สุนทรพิพิธ ประธานคณะกรรมการ
พลเรือตรี นายแพทย์ วิทุร แสงสิงแก้ว รองประธานกรรมการ
เรวัต ฉ่ำเฉลิม กรรมการ
ภุมรัตน์ ทักษาดิพงษ์ กรรมการ
ขวัญชัย วศวงศ์ กรรมการ
พลตำรวจเอก ดรุณ โสตถิพันธุ์ กรรมการ
อิสมาแอ อาลี กรรมการ
ศาสตราจารย์ ดร.จรัญ มะลูลีม กรรมการ
อาศิส พิทักษ์คุมพล กรรมการ
วีระยุค พันธุเพชร เลขานุการ
นิพนธ์ ฮะกีมี ผู้ช่วยเลขานุการ
คณะกรรมการได้รายงานข้อค้นพบกับรัฐบาลในเดือนธันวาคม พ.ศ. 2548 แต่ข้อค้นพบดังกล่าวไม่ได้ถูกเปิดเผยต่อสาธารณะ โดยคณะกรรมการอิสระตรวจสอบข้อเท็จจริงสรุปว่าวิธีการสลายการชุมนุมที่ใช้กำลังติดอาวุธและใช้กระสุนจริง โดยเฉพาะใช้กำลังทหารเกณฑ์ และทหารพรานซึ่งมีวุฒิภาวะไม่สูงพอเข้าร่วมในการเข้าสลายการชุมนุมนั้นเป็นวิธีการที่ไม่เหมาะสมไม่เป็นไปตามแบบแผน และวิธีปฏิบัติที่ใช้กันตามหลักสากล นอกจากนี้คณะกรรมการดังกล่าวยังพบว่าผู้บังคับบัญชาที่เกี่ยวข้องละเลยไม่ควบคุมดูแลการลำเลียง และเคลื่อนย้ายผู้ชุมนุมประท้วงที่ถูกควบคุมตัวให้แล้วเสร็จ แต่ปล่อยให้เป็นหน้าที่ของเจ้าหน้าที่ทหารระดับชั้นผู้น้อยที่มีข้อจำกัดด้านประสบการณ์โดยผลสอบของคณะกรรมการเป็นดังนี้
พล.ท.พิศาล วัฒนวงษ์คีรี แม่ทัพภาคที่ 4 เป็นผู้ปฏิบัติหน้าที่บกพร่อง ขาดความรับผิดชอบในฐานะที่เป็นผู้บังคับบัญชา
พล.ต.สินชัย นุตสถิตย์ รองแม่ทัพภาคที่ 4 ผู้ได้รับคำสั่งจากแม่ทัพภาคที่ 4 ให้จัดเตรียมน้ำ อาหาร และพื้นที่รองรับผู้ถูกควบคุมที่ค่ายอิงคยุทธบริหาร เป็นผู้ปฏิบัติหน้าที่บกพร่อง ปฏิบัติงานไม่ครบถ้วนตามหน้าที่ที่ได้รับมอบหมายจากผู้บังคับบัญชา จากกรณีพบว่าในรถบรรทุกมีคนตาย แต่กลับมิได้มีคำสั่งหรือดำเนินการใดๆ กับผู้ควบคุมรถบรรทุกหรือผู้ถูกควบคุมที่จอดรออยู่ เพื่อบรรเทาความเสียหายที่เห็นว่าน่าจะเกิดขึ้น
พล.ต.เฉลิมชัย วิรุฬห์เพชร ผู้บัญชาการกองพลทหารราบที่ 5 ผู้ควบคุมกำลังและเป็นหน่วยภาคยุทธวิธีในการสลายการชุมนุมที่สถานีตำรวจภูธรตากใบ เป็นผู้ปฏิบัติหน้าที่บกพร่อง ปฏิบัติงานไม่ครบถ้วนตามหน้าที่ที่ได้รับมอบหมายจากผู้บังคับบัญชา จากกรณีไม่อยู่ควบคุมดูแลภารกิจที่ได้รับมอบหมายให้ลุล่วง แต่ได้ออกจากพื้นที่ไปพบนายกรัฐมนตรี ที่อำเภอเมืองนราธิวาส จังหวัดนราธิวาส โดยไม่มีเหตุผลและความจำเป็น
ผลที่ตามมา > การเยียวยา

หลังจากสิ้นสุดกระบวนการทางศาลทั้ง 4 คดี รัฐบาลในสมัย นางสาวยิ่งลักษณ์ ชินวัตร ได้จ่ายเงินเยียวยาให้กับผู้ได้รับผลกระทบจากกรณีตากใบ จำนวน 987 ราย วงเงินรวมกว่า 641 ล้านบาท ครอบคลุมกรณี
การเสียชีวิต จำนวน 85 ราย รายละ 7.5 ล้านบาท
การทุพพลภาพ จำนวน 1 ราย รายละ 7.5 ล้านบาท
การบาดเจ็บ จำนวน 49 ราย รายละระหว่าง 2.25 แสนบาทจนถึง 4.5 ล้านบาท
การถูกดำเนินคดี จำนวน 30 ราย รายละ 3 หมื่นบาท
การถูกควบคุมตัวแต่มิได้ถูกดำเนินคดี จำนวน 794 ราย รายละ 1.5 หมื่นบาท
โดยการเยียวยาดังกล่าวกระทำผ่าน ระเบียบคณะกรรมการยุทธศาสตร์ด้านการพัฒนาจังหวัดชายแดนภาคใต้ (กพต.) ว่าด้วยการให้ความช่วยเหลือเยียวยาผู้ได้รับผลกระทบจากการกระทำของเจ้าหน้าที่รัฐอันสืบเนื่องมาจากเหตุการณ์ความไม่สงบในจังหวัดชายแดนภาคใต้ ปี 2555 ซึ่งดำเนินการโดย พ.ต.อ. ทวี สอดส่อง เลขาธิการศูนย์อำนวนการบริหารจังหวัดชายแดนภาคใต้ (ศอ. บต.) ในเวลานั้น
ผลที่ตามมา > คำขอโทษจากทักษิณ

ทักษิณ ชินวัตร ได้กล่าวคำขอโทษต่อกรณีตากใบเป็นครั้งแรกเมื่อวันที่ 25 ตุลาคม พ.ศ. 2565 หลังจากเกิดเหตุการณ์และผ่านไปถึง 18 ปี ระหว่างการตอบคำถามจากผู้สื่อข่าวในการพูดคุยผ่านแอปพลิเคชันคลับเฮาส์ โดยกล่าวถึงเหตุการณ์ในเวลานั้นว่า ตนได้รับรายงานเหตุการณ์ในตอนนั้นว่ามีการไปปิดล้อมสถานีตำรวจเพื่อกดดันให้เกิดการปล่อยตัวผู้ต้องหาที่ก่อความไม่สงบ ทำให้เจ้าหน้าที่ใช้น้ำฉีดเพื่อสลายการชุมนุมและเกิดการปะทะกัน และดำเนินการสลายการชุมนุม จากนั้นได้ลำเลียงตัวผู้ชุมนุมและพบว่ามีผู้เสียชีวิตในระหว่างการลำเลียง
เขากล่าวในคลับเฮาส์ต่อถึงรายงานที่ได้รับหลังเหตุการณ์ ว่ากระบวนการขนย้ายที่ผิดกับหลักการทั่วไป และสงสัยว่าทำไมถึงใช้วิธีการนอนซ้อนทับกันจนขาดอากาศหายใจ ผู้ปฏิบัติทำให้ตนถูกโกรธและเป็นที่เกลียดชังจากสังคม โดยเฉพาะชาติมุสลิมอย่างประเทศมาเลเซียซึ่งได้ทราบหลังจากได้ถูกรัฐประหารไปแล้ว ซึ่งมาเลเซียเข้าใจว่าเป็นคำสั่งของตน ซึ่งทักษิณได้พบภายหลังว่าเป็นกระบวนการของทหารที่ต้องการสร้างความเกลียดชังให้ตน เนื่องจากจะไม่เอาตนจนเกิดการยึดอำนาจ
นอกจากนี้ทักษิณยังได้ย้ำว่าตนไม่ทราบว่าใครเป็นผู้สั่งการ และกล่าวโทษว่า "เป็นเรื่องที่สั่งการโดยทหาร" เพื่อพาผู้ชุมนุมเหล่านี้ไปยังค่ายทหาร
สุดท้ายเขาได้กล่าวขอโทษถึงเหตุการณ์ดังกล่าวว่า
"ถึงแม้ผมไม่ได้สั่งการ แต่ในฐานะที่ผมเป็นนายกรัฐมนตรีในขณะนั้น ผมต้องขอโทษ ขออภัย แก่บรรดาญาติพี่น้องของผู้ที่สูญเสีย และผู้ที่ได้รับความเสียหายในครั้งนั้นด้วย... ถือเป็นความผิดพลาดอย่างแรงของการลำเลียงผู้ต้องหาแบบนั้น"
ผลที่ตามมา > การรื้อฟื้นคดีความใน พ.ศ. 2567

วันที่ 25 เมษายน พ.ศ. 2567 คดีนี้ได้กลับสู่กระบวนการอีกครั้ง โดยสำนักงานตำรวจแห่งชาติส่งสำนวนคดีอาญาของสถานีตำรวจภูธรหนองจิก อ.หนองจิก จ.ปัตตานี พร้อมสำนวนคดีชันสูตรพลิกศพไปยังอัยการสูงสุด พร้อมมีความเห็นสั่งไม่ฟ้องเจ้าหน้าที่ของรัฐ และจนถึงขณะนี้สำนวนคดีอยู่ระหว่างกระบวนการพิจารณาของอัยการสูงสุด โดยผู้เสียหายจำนวน 48 ครอบครัว เป็นโจทก์ยื่นฟ้องเจ้าหน้าที่รัฐ รวม 9 คน ในข้อหาร่วมกันฆ่าผู้อื่น พยายามฆ่าผู้อื่นและร่วมกันกักขังหน่วงเหนี่ยวต่อศาลจังหวัดนราธิวาส
ผลที่ตามมา > การรื้อฟื้นคดีความใน พ.ศ. 2567 > การฟ้องร้องจากญาติผู้เสียชีวิต

กระทั่งวันที่ 23 สิงหาคม พ.ศ. 2567 ศาลจังหวัดนราธิวาสมีคำสั่งรับฟ้องคดีจำเลยรวม 7 คนในข้อหาฆ่าผู้อื่น พยายามฆ่าผู้อื่นและร่วมกันกักขังหน่วงเหนี่ยว และยกฟ้องจำเลยในชั้นไต่สวนมูลฟ้องจำนวน 2 คน ได้แก่ พล.ท.สินชัย นุตสถิตย์ อดีตรองแม่ทัพภาคที่ 4 และ พ.ต.อ.ภักดี ปรีชาชน อดีตรองผู้กำกับสถานีตำรวจภูธรตากใบ ซึ่งครอบครัวผู้เสียชีวิตและบาดเจ็บ 48 ราย เป็นโจทก์ยื่นฟ้อง โดยศาลเห็นว่าคดีมีมูลตามที่โจทก์ยื่นพยานหลักฐานและมีเหตุการณ์สลายการชุมนุม และการเคลื่อนย้ายเกิดขึ้นจริง สำหรับจำเลย 7 คน ที่ศาลรับฟ้อง ประกอบด้วย
จำเลยที่ 1 พล.อ.พิศาล วัฒนวงษ์คีรี อดีตแม่ทัพภาคที่ 4 ปัจจุบันเป็นสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย
จำเลยที่ 3 พล.อ.เฉลิมชัย วิรุฬห์เพชร อดีตผู้บัญชาการกองพลทหารรราบที่ 5
จำเลยที่ 4 พล.ต.อ.วงกต มณีรินทร์ อดีตผู้อำนวยการศูนย์ปฏิบัติการสำนักงานตำรวจแห่งชาติส่วนหน้า และอดีตสมาชิกวุฒิสภา
จำเลยที่ 5 พล.ต.ท.มาโนช ไกรวงศ์ อดีตผู้บัญชาการตำรวจภูธรภาค 9 และอดีตสมาชิกวุฒิสภา
จำเลยที่ 6 พล.ต.ต.ศักดิ์สมหมาย พุทธกุล อดีตผู้กำกับสถานีตำรวจภูธรตากใบ
จำเลยที่ 8 นายศิวะ แสงมณี อดีตรองผู้อำนวยการกองอำนวยการเสริมสร้างสันติสุขจังหวัดชายแดนภาคใต้ และอดีตรองปลัดกระทรวงมหาดไทย
จำเลยที่ 9 นายวิชม ทองสงค์ อดีตผู้ว่าราชการจังหวัดนราธิวาส
ขณะที่ศาลมีคำสั่งไม่รับฟ้องจำเลยที่ 2 และจำเลยที่ 7 เนื่องจาก
จำเลยที่ 2 ไม่ได้มีส่วนร่วมขณะเข้าจับกุมและควบคุมตัว เพียงแต่รอรับผู้ถูกคุมตัวไปยังค่ายอิงคยุทธ จึงไม่เข้าเงื่อนไงข้อหาตามมาตรา 288
จำเลยทึ่ 7 ไม่ได้มีส่วนร่วม โดยปฏิบัติหน้าที่อยู่ที่สามแยกตากใบเพื่อตั้งจุดสกัด และถูกขอให้ไปดำเนินเรื่องปล่อยตัวชั่วคราวชุดรักษาความปลอดภัยหมู่บ้าน
นอกจากนี้ยังมีการออกมาตอบโต้ประเด็นที่มีการออกมาสื่อสารว่ารัฐบาลในช่วงที่ผ่านมา ได้ดำเนินการเยียวยาให้กับผู้ได้รับผลกระทบทั้งหมดแล้วนั้น กระบวนการดังกล่าวยังไม่ถือว่าเป็นการสิ้นสุด แต่ยังคงต้องคืนความยุติธรรมให้กับผู้ได้รับผลกระทบ อับดุลเลาะห์ หะยีอาบู ทนายความจากมูลนิธิทนายความมุสลิม ให้สัมภาษณ์กับ เดอะ โมเมนตัม ว่าการเยียวยาเป็นคนละประเด็นกับการนำตัวเจ้าหน้าที่รัฐในเวลานั้นเข้าสู่กระบวนการยุติธรรม
“การเยียวยาเป็นเพียงส่วนหนึ่งที่รัฐจะต้องทำในฐานะผู้รับผิดชอบ แต่การเอาผู้กระทำผิดมารับโทษนั้นเป็นอีกส่วนหนึ่ง การเยียวยาในคดีที่มีการเสียชีวิตของคนจำนวนมากมายขนาดนี้ ไม่สามารถเยียวยาด้วยเงินเพียงอย่างเดียวได้ มันไม่เหมาะสมกับการปฏิบัติงานของเจ้าหน้าที่รัฐ”
“ดังนั้น ตั้งแต่ปี 2552-2555 ที่มีการเยียวยาคดีตากใบ รัฐบาลไม่มีการดำเนินการทางอาญากับเจ้าหน้าที่รัฐที่เกี่ยวข้องกับคดีตากใบเลย แต่อยู่ๆ ก็ข้ามมาที่การเยียวยา ซึ่งผมมองว่ามันไม่ใช่สิ้นสุดคดีอย่างถูกต้อง”
ผลที่ตามมา > การรื้อฟื้นคดีความใน พ.ศ. 2567 > การฟ้องร้องโดยอัยการ

ในวันที่ 25 เมษายน พ.ศ. 2567 อัยการสูงสุดได้รับสำนวนวิสามัญฆาตกรรมและสำนวนไต่สวนชันสูตรพลิกศพจากศาลจังหวัดสงขลา ซึ่งหลังจากได้รับแล้วได้มีคำสั่งให้มีการสอบสวนเพิ่มเติมในอีกหลายหัวข้อ กำหนดให้ทางตำรวจส่งภายในวันที่ 31 กรกฎาคม พ.ศ. 2567 ซึ่งพนักงานสอบสวนได้ส่งผลการสอบสวนทั้งหมดให้กับอัยการสูงสุดเมื่อวันที่ 20 สิงหาคม พ.ศ. 2567 แม้ว่าฝ่ายตำรวจในชั้นสอบสวนจะยืนความเห็นว่าไม่สั่งฟ้อง อัยการสูงสุดได้พิจารณาให้ฟ้องร้องผู้ต้องหาจำนวน 8 คน ในวันที่ 12 กันยายน พ.ศ. 2567 ประกอบด้วย
ผู้ต้องหาที่ 1 พล.อ. เฉลิมชัย วิรุฬห์เพชร ในฐานะผู้สั่งการ
ผู้ต้องหาที่ 2 ร.ต. ณัฐวุฒิ เลื่อมใส พลขับ
ผู้ต้องหาที่ 3 พลทหาร วิษณุ เลิศสงคราม พลขับ
ผู้ต้องหาที่ 4 ร.ท. วิสนุการณ์ ชัยสาร ร.น. พลขับ
ผู้ต้องหาที่ 5 พลหทาร ปิติ ญาณแก้ว พลขับ
ผู้ต้องหาที่ 6 พ.จ.ต. รัชเดช หรือพิทักษ์ ศรีสุวรรณ พลขับ
ผู้ต้องหาที่ 7 พ.ท. ประเสริฐ มัทมิฬ ผู้ควบคุมขบวนรถ
ผู้ต้องหาที่ 8 ร.ท. ฤทธิรงค์ พรหมฤทธิ์ พลขับ
อัยการสูงสุดให้เหตุผลว่า แม้ผู้ต้องหาทั้ง 8 คนจะขาดเจตนา แต่การจัดหารถสำหรับบรรทุกให้เหมาะสมนั้นควรจะเป็นสิ่งที่ผู้ต้องหาที่ 1-7 รับทราบ นอกจากนี้ ผู้ต้องหาที่ 2-6 และ 8 ควรจะเห็นสภาพรถดังกล่าว แต่ไม่ดำเนินการใด ๆ จนส่งผลให้มีผู้เสียชีวิตจำนวน 78 คน ผู้ต้องหาทั้ง 8 คนจึงเข้าข่ายฐานความผิดร่วมกันฆ่าผู้อื่น ทำให้อัยการสูงสุดมีคำสั่งฟ้อง ซึ่งจะแจ้งไปยังผู้บัญชาการตำรวจแห่งชาติประสานให้แจ้งข้อกล่าวหาและส่งตัวผู้ต้องหาไปที่อัยการจังหวัดปัตตานีต่อไป
แหล่งข้อมูลอื่น

เกษียร เตชะพีระ และอานันท์ ปันยารชุน, ประวัติศาสตร์ความรุนแรงที่ไม่เคยหยุดพัก จาก: ถีบลงเขาเผาลงถัง ถึง กรณีกรือเซะและตากใบ, มหาวิทยาลัยเที่ยงคืน - รวบรวมภาพสะท้อนความรุนแรง กรณีภาคใต้ของประเทศไทย
นิธิ เอียวศรีวงศ์ และเกษียร เตชะพีระ, ความมั่นคงของรัฐไทย ไม่ใช่แค่สบถและเข่นฆ่า, มหาวิทยาลัยเที่ยงคืน - บทวิเคราะห์และข้อเสนอ เพื่อระงับความรุนแรงที่ภาคใต้
คณะกรรมการประสานงานองค์กรพัฒนาเอกชน ภาคอีสาน, เครือข่ายประชาชนเพื่อประชาธิปไตยภาคอีสาน และ แนวร่วมเพื่อสันติภาพ–ประเทศไทย (ภาคอีสาน), แถลงการณ์ ประณามการใช้ความรุนแรงกรณีเหตุการณ์สังหารหมู่ประชาชนที่ตากใบ จ.นราธิวาส เก็บถาวร 2005-10-22 ที่ เวย์แบ็กแมชชีน, 27 ตุลาคม พ.ศ. 2547 กองบรรณาธิการ, โลกมุสลิมเศร้า สหรัฐขู่ฟ้อง UN องค์กรสิทธิ-นานาชาติจี้สอบ'สังหารหมู่ตากใบ'แฉยัดใส่รถตั้งใจฆ่า เก็บถาวร 2005-11-09 ที่ เวย์แบ็กแมชชีน, ไทยโพสต์, 28 ตุลาคม พ.ศ. 2547
| ด ค กประวัติศาสตร์ไทยหลัง พ> ศ. 2544 |
| --- | --- |
พระมหากษัตริย์:  พระบาทสมเด็จพระมหาภูมิพลอดุลยเดชมหาราช บรมนาถบพิตร ฉลองสิริราชสมบัติครบ 60 ปี  เฉลิมพระชนมพรรษา 80 พรรษา  เฉลิมพระชนมพรรษา 7 รอบ  การสวรรคต  ถวายพระเพลิงพระบรมศพ  พระบาทสมเด็จพระวชิรเกล้าเจ้าอยู่หัว บรมราชาภิเษก  เฉลิมพระชนมพรรษา 6 รอบ 
นายกรัฐมนตรี:  ทักษิณ ชินวัตร การดำรงตำแหน่งนายกฯ  ครม. 54  ครม. 55  สุรยุทธ์ จุลานนท์ ครม. 56  สมัคร สุนทรเวช ครม. 57  สมชาย วงศ์สวัสดิ์ ครม. 58  อภิสิทธิ์ เวชชาชีวะ การดำรงตำแหน่งนายกฯ  ครม. 59  ยิ่งลักษณ์ ชินวัตร ครม. 60  ประยุทธ์ จันทร์โอชา การดำรงตำแหน่งนายกฯ  ครม. 61  ครม. 62  เศรษฐา ทวีสิน ครม. 63  แพทองธาร ชินวัตร ครม. 64 
การเลือกตั้งทั่วไป:  2544  2548  2549โมฆะ  2550  2554  2557โมฆะ  2562  2566 
การประท้วง:  2548–49 พันธมิตรฯ  2551 พันธมิตรฯ  2552 นปช.  2553 นปช.  การสลายการชุมนุม  2556–57 กปปส.  นปช.  2563–64 กลุ่มราษฎร 
รัฐประหาร:  2549 คปค.  คมช.  2557 คสช. 
รัฐธรรมนูญ:  2540  2549ชั่วคราว  2550 ประชามติ  2557ชั่วคราว  2560 ประชามติ 
ความขัดแย้ง:  ความไม่สงบในชายแดนภาคใต้ เหตุการณ์กรือเซะ  กรณีตากใบ  กรณีพิพาทพรมแดนไทย–กัมพูชา 
เหตุการณ์:   เหตุการณ์สึนามิ พ.ศ. 2547   มหาอุทกภัย พ.ศ. 2554  การระบาดทั่วของโควิด-19 
← ประวัติศาสตร์ไทย (พ.ศ. 2516–2544)
นายอาศิส พิทักษ์คุมพล หนึ่งในกรรมการคณะกรรมการอิสระสอบข้อเท็จจริง
กระทรวงอบรม ยุวชน และกีฬา

| --- | --- |
ក្រសួងអប់រំ យុវជន និងកីឡា Krâsuŏng Ábrum, Yŭvôchôn nĭng Keila กฺรสัวงอบ̍รํ ยุวชน นิงกีฬา

ภาพรวมหน่วยงาน
ก่อตั้ง: 24 มกราคม 2539
เขตอำนาจ:  รัฐบาลกัมพูชา
สำนักงานใหญ่: 80 ถนนนโรดม (41), พนมเปญ 12205
งบประมาณต่อปี: $915,000,000 (2562)
รัฐมนตรี: ดร. ฮัง ชวน นรน, รัฐมนตรีว่าการกระทรวงอบรม ยุวชน และกีฬา
เว็บไซต์: www.moeys.gov.kh/
กระทรวงอบรม ยุวชน และกีฬา (MoEYS; เขมร: ក្រសួងអប់រំ យុវជន និងកីឡា, Krâsuŏng Ábrum, Yŭvôchôn nĭng Keila) เป็นกระทรวงของรัฐบาลกัมพูชาที่รับผิดชอบในการส่งเสริมและควบคุมการศึกษา การพัฒนาเยาวชน และกีฬาในประเทศกัมพูชา
ณ ปี พ.ศ. 2563 รัฐมนตรีว่าการกระทรวงอบรม ยุวชน และกีฬา คือ ดร. ฮัง ชวน นรน สำนักงานหลักของกระทรวงตั้งอยู่ในพนมเปญ
ประวัติ

กระทรวงได้รับการก่อตั้งเมื่อวันที่ 24 มกราคม พ.ศ. 2539 แม้ว่าบางคนจะระบุว่าเป็น พ.ศ. 2535 หรือ พ.ศ. 2536
ในปี พ.ศ.2542 กระทรวงได้ดำเนินการสำรวจการรู้หนังสืออย่างกว้างขวางทั่วประเทศกัมพูชา ซึ่งในการสำรวจการรู้หนังสือในปี พ.ศ. 2540 ที่ทำโดยกระทรวงแผนการ ซึ่งมีเพียงคำถามแบบตอบใช่-ไม่ใช่ตามข้อมูลของยูเนสโก การสำรวจในปี พ.ศ. 2542 มีการทดสอบการอ่านและการเขียน และผลการสำรวจเผยให้เห็นว่าประชากรผู้ใหญ่ชาวกัมพูชาเพียงร้อยละ 37.1 เท่านั้นที่รู้หนังสือในระดับใช้งานได้ เมื่อเปรียบเทียบกัน การสำรวจในปี พ.ศ. 2540 รายงานอัตราการรู้หนังสือคือร้อยละ 66
หน่วยงานในสังกัด

กระทรวงมีสำนักงาน 6 หน่วย
สำนักงานใหญ่รัฐบาลและการเงิน (Directorate General of Administration and Finance)
สำนักงานใหญ่การศึกษา (Directorate General of Education)
สำนักงานใหญ่อุดมศึกษา (Directorate General of Higher Education)
สำนักงานใหญ่นโยบายและแผนการ (Directorate General of Policies and Planning)
สำนักงานใหญ่การกีฬา (Directorate General of Sport)
สำนักงานใหญ่ยุวชน (Directorate General of Youth)
สำนักอธิการ (Inspectorate General)
รัฐมนตรี

| รัฐมนตรี | รัฐมนตรี | วาระ> จาก | วาระ> ถึง | พรรค |
| --- | --- | --- | --- | --- |
|  | Chan Ven | กุมภาพันธ์ 2522 | มกราคม 2525 | พรรคประชาชนกัมพูชา |
|  | Pen Navuth | มกราคม 2525 | มกราคม 2533 | พรรคประชาชนกัมพูชา |
|  | Yos Son | มกราคม 2533 | ตุลาคม 2535 | พรรคประชาชนกัมพูชา |
|  | Oem Chhunloem | ตุลาคม 2535 | 2 กรกฎาคม 2536 | พรรคประชาชนกัมพูชา |
|  | Mom Choemhuy | 2 กรกฎาคม 2536 | 24 กันยายน 2536 | พรรคประชาชนกัมพูชา |
|  | Tol Laoh | 2 กรกฎาคม 2536 | 24 กันยายน 2536 |  ? |
|  | Kiet Sokonth | 2 กรกฎาคม 2536 | 24 กันยายน 2536 |  ? |
|  | Ung Huot | 24 กันยายน 2536 | 24 ตุลาคม 2537 | พรรคฟุนซินเปก |
|  | Tol Laoh | 24 ตุลาคม 2537 | 2546 | พรรคประชาชนกัมพูชา |
|  | Kol Pheng | 2546 | 2551 | พรรคประชาชนกัมพูชา |
|  | Im Sethy | 2551 | 24 กันยายน 2556 | พรรคประชาชนกัมพูชา |
|  | Hangchuon Naron | 24 กันยายน 2556 | ปัจจุบัน | พรรคประชาชนกัมพูชา |
ดูเพิ่ม

การศึกษาในประเทศกัมพูชา
รายชื่อสถาบันอุดมศึกษาในประเทศกัมพูชา
แหล่งข้อมูลอื่น

Ministry of Education, Youth and Sport เก็บถาวร 2022-11-23 ที่ เวย์แบ็กแมชชีน
Ministry of Education, Youth and Sport (ในภาษาเขมร)
| ด ค ก กระทรวงของรัฐบาลกัมพูชา |
| --- | --- | --- |
|  กสิกรรม การป่าไม้ และการประมง  กิจการพลเรือน  พาณิชยกรรม  ธรรมการและศาสนา  วัฒนธรรมและวิจิตรศิลปะ  อบรม ยุวชน และกีฬา  เศรษฐกิจและการคลัง  สิ่งแวดล้อม  การต่างประเทศและความร่วมมือนานาชาติ  สุขาภิบาล  อุตสาหกรรม วิทยาศาสตร์ เทคโนโลยีและนวัตกรรม  การข่าว  มหาดไทย  ยุติธรรม  แรงงานและการฝึกอาชีพ  การจัดการที่ดิน การผังเมือง และการก่อสร้าง  เหมืองแร่และพลังงาน  ประสานงานรัฐสภาและตรวจราชการแผ่นดิน  ป้องกันราชอาณาจักร  แผนการ  ไปรษณีย์และโทรคมนาคม  โยธาธิการและคมนาคม  การพัฒนาชนบท  กิจการสังคม ทหารผ่านศึก และการฟื้นฟูเยาวชน  การท่องเที่ยว  ทรัพยากรน้ำและอุตุนิยมวิทยา  กิจการสตรี  |  กสิกรรม การป่าไม้ และการประมง  กิจการพลเรือน  พาณิชยกรรม  ธรรมการและศาสนา  วัฒนธรรมและวิจิตรศิลปะ  อบรม ยุวชน และกีฬา  เศรษฐกิจและการคลัง  สิ่งแวดล้อม  การต่างประเทศและความร่วมมือนานาชาติ  สุขาภิบาล  อุตสาหกรรม วิทยาศาสตร์ เทคโนโลยีและนวัตกรรม  การข่าว  มหาดไทย  ยุติธรรม  แรงงานและการฝึกอาชีพ  การจัดการที่ดิน การผังเมือง และการก่อสร้าง  เหมืองแร่และพลังงาน  ประสานงานรัฐสภาและตรวจราชการแผ่นดิน  ป้องกันราชอาณาจักร  แผนการ  ไปรษณีย์และโทรคมนาคม  โยธาธิการและคมนาคม  การพัฒนาชนบท  กิจการสังคม ทหารผ่านศึก และการฟื้นฟูเยาวชน  การท่องเที่ยว  ทรัพยากรน้ำและอุตุนิยมวิทยา  กิจการสตรี  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สหรัฐ